
Cuelyn Wever-Úroes 


PROME MINISTER 

NADIEN PHILLIP A HACI ENTREGA DI SU TESIS 
NA PROME MINISTER 


bishita di Nadien 


Prome Minister a ricibi 
Phillip kende recientemente a gradua como Bachelor den 
Organization, Governance and Management (OGM). Durante 
di su bishita, Nadien a conta Prome Minister di su tesis titula: 
“Leadership Frame of Aruba’s Prime Minister During the 
COVID-19 Pandemic 2020-2021. A study on how Aruba was 
lead thru adversity”, cual el a defende exitosamente. 


E siman aki 


E estudio cu Nadien a haci ta tocante e liderazgo di Prome 
Minister Wever - Croes durante di e pandemia COVID-19. 
Nadien a splica cu el a entrevista lidernan di organisacionnan 
gubernamental y no-gubernamental, y tambe personal di 
oficina di Prome Minister. Pa analisa e informacion, Nadien 
a haci uzo di un framework yama: “The Four Frame Model 
by Bolman & Deal”, cual ta dividi e concepto di liderazgo den 
4 diferente categoria esta: (1) Structural Frame, (2) Human 
Resources Frame, (3) Symbolic Frame (4) Political Frame. 


Impacto positivo 

For di e investigacion cu Nadien a haci, por a conclui cu Prome 
Minister a desplega un estilo di liderazgo varia “Multi-Frame”. 
Pues Prome Minister tabatin un acercamento diferente pa 
atende diferente aspecto durante e pandemia. Esaki por cierto 
ta loke e desaroyadornan di e framework tambe ta recomenda. 
Ademas, e estudio a mustra cu e liderazgo di Prome Minister 


tabatin un impacto positivo riba e tareanan diario di e 
organisacionnan durante crisis. 


A base di e resultadonan di e investigacion, Nadien a propone 
diferente recomendacion pa organisacionnan por ta miho 
prepara den caso di crisis “crisis management policies”, entre 
otro: Pa percura pa tin un structura di trabou cla difini cu tur 
empleado sa nan tarea y proceso di comunicacion. Esaki ta 
promove eficiencia, union y planificacion di trabou. E siguiente 
recomendacion ta pa practica empatia. E estudionan a mustra 
cu lidernan cu ta accesibel y habri pa feedback ta mas aprecia 
durante crisis. Un otro recomendacion ta pa tin un vision fuerte 
cu ta conecta cu e maneho durante crisis, sin perde bista di 
futuro pasobra esaki ta yuda pa e team keda enfoca riba e 
meta comun. 


Prome Minister a finalisa gradiciendo Nadien pa e estudio cu 
el a realisa cual ta documenta experiencianan di un periodo 
dificil cu Aruba y mundo a pasa aden. “Mi no tawata sa cu 
Nadien tawata trahado riba e topico aki pa defende su tesis, 
aunke si mi tawata cu el a entrevista hopi persona rond di mi. 
Ora cu Nadien a conta mi kico tur el a haci, el a yena mi cu 
hopi emocion. Pasobra Aruba completo a pasa momentonan 
duro y dificil durante e pandemia, hopi sacrificionan a wordo 
haci pa nos tur. Mi no a spera di haya un buki na mi honor pa 
e liderazgo cu mi a hiba durante e periodo aki, pero e ta yena 
mi cu un satistaccion hopi grandi cu tur esnan cu a traha duro 
durante e pandemia, ta haya un reconocimento asina”, Prome 
Minister a expresa. 


E estudio aki ta yuda pa documenta e historia di e periodo di 
adversidad mas dificil cu nos pueblo a pasa aden den nos era 
moderno, temponan duro na unda cada ciudadano a wordo 
poni na prueba pero a sa di uni, mustra amor y respet pa otro y 
pa reglanan. Nos a mustra con fuerte y resiliente nos ta como 
Arubiano. Y awe nos ta mira cu Aruba recuperando como un di 
e paisnan cu ta recuperando mas fuertemente. 


Prome Minister ta desea Nadien tur clase di exito den su carera. 

Prome Minister Evelyn Wever-Croes: 

Gobierno di Aruba diahuebs 20 di juli a uni cu e comunidad 
Colombiano na Aruba den e celebracion di nan di 213 aña di 
independencia. E Consulado General di Colombia, Sr Gustavo 
Serrano Amaya, a organisa un ceremonia protocolar riba Plaza 
Simon Bolivar pa conmemora e fecha y a hiba palabra na inicio 
die celebracion. Presente na e ocacion tawata Cuerpo Consular 
Aruba y directornan di Deptamentonan di Cultura, Censo y 
DBB. Minister Ursell Arends, como Vice Premier, Presidente 
di Parlamento señor Edgard Vrolijk y Minister Glenbert Croes 
tambe a hiba palabra. Tambe a tuma luga ofrendanan floral. 

Na Aruba tin un colonia grandi di colombiano ta biba, algun ya 
pa di tres generacion. Danki na tur ciudadano Colombiano cu 
a laga nan hogar pa bin yuda nos desaroya nos economia y 
a keda den tempo bon y den tempo menos bon. Colombia ta 
hunga un papel hopi importante den nos economia y salud y 
Gobierno di Aruba kier sigui desaroya y mantene e lasonan ak. 


Prome Minister ta gradici e comunidad di Colombia y alabes 
ta felicita nan cu nan Dia di Independencia. “Aruba ta den 
recuperacion y ta necesario pa nos keda uni pa asina hunto 
nos logra vence cada reto nos dilanti den bienestar y progreso 
di nos comunidadnan. Pabien na e comunidad di Colombia 
residencia na Aruba y danki pa boso contribucion na economia 
di nos pais”, Prome Minister Evelyn Wever-Croes a expresa. 


Prome Ministerta gradicitambe DOW pa etrabounan di limpiesa 
cu a wordo haci riba Plaza Simon Bolivar en conexion cu e 
ceremonia protocolar di celebracion di Dia di Independencia 
di Colombia. 

Durante conferencia di prensa Minister di 
Naturalesa a tuma e oportunidad pa aclaria e 
avalanche di mal informacion cu a bin ta scucha 
den comunidad pa loke ta trata e situacion entre | 
Gobierno di Aruba y Embassy Suites. 


Segun Minister Arends, e narativa cu mas a 
purba di bende ta cu e minister lo a comparti 
informacion confidencial cu abogado di Aruba 
Birdlife  Conservation(ABC). “Abogado di 
Embassy Suites no ta splica of bisa kico e ta yama 
informacion confidencial. Den tur transparencia 
por bisa cu den ningun discusion cu e abogado 
a menciona cualkier informacion cu lo por ta 
confidencial.” Minister Arends ta expresa. 


Un otro ponencia cu ta incorecto ta cu Minister 
Arends ta actuando contra decision di Minister 
President kende ta encarga cu infrastructura. | 
Tambe, cutindeferenciaentre'aanlegvergunning' 
y 'ontheffing. E berdad Minister di Infrastructura 
ta duna e aanlegvergunning cual ta permiso F 
pa construi pero permiso aki ta condicional 
(voorwaardelijk) na permiso di excepcion 
(ontheffing) cual ta tene cuenta cu especienan | |, 
protehi den nos naturalesa. Ta importante pa | 
menciona cu cada un di e dos permisonan aki 
tin dos diferente evaluacion tambe. 


Tambe ta bisa cu e sucedido riba dia 22 juli 2023, 
unda Minister Arends a presenta fisicamente na 
e sitio caminda destruccion di naturalesa tabata tumando luga, 
tabata un "blunder". Riba esaki Minister a reacciona bisando 
cu "si e no a presenta e dia ey, awe no lo a resta nada pa 
defende." 


Terminando, Minister Arends ta lamenta cu ta purba di hiba 


Mill Arcade 


MINISTER 


e discussion aki na media cu informacion incorecto. Esaki 
mirando cu a sinta na mesa y a purba dialoga pa haya solucion 
cu ta pone desaroyo y naturalesa den balansa. 


"E preservacion di nos naturalesa ta crucial pa nos economia y 
nos bienestar riba aruba, lo mi sigui defende naturalesa cu tur 
e instrumentonan cu ley ta duna nos." - Minister Ursell Arends. 

CELLO DI E ACREDITACION DI JCI 


“Un dia grandi y historico pa cuido medico na Aruba” 


Diabierna atardi Minister di Turismo y Salud Publico sr. Dangui 
Oduber tabata na ImSan. Aki e mandatario a hiba palabra na e 
ceremonia caminda a celebra e desvelo oficial di e Certificado 
die “Gold Seal of approval accreditation di Joint Commission 
International (JCI)'. 


E tabata un atardi historico caminda tabata tin presente 
coleganan Minister, miembronan di Parlamento, director di 
ImSan sr. Rainjherc, director di AZV sr. Jacobs, empledonan di 
ImSan y demas invitadonan. 


Segun e mandatario e acreditacion di JCI no ta wak solamente 
e calidad di cuido y servicio cu sigur ta di vital importancia, 
pero ta pone seguridad di pashentnan y trahadornan tambe 
como prioridad pa set e standard di mas halto cu por existi. 

Minister Oduber a splica cu pa haya e acreditacion aki no ta 
algo nada facil. Un acreditacion cu ta renombra mundialmente, 
ImSan ta e prome hospital cu e acreditacion aki den full e region 
di Caribe Hulandes. E mandatario a sigui bisa cu e standard 
cu ImSan a pone pa Aruba su calidad di cuido medico ta uno 
di nivel mundial. E ta e standard cu nos kier ofrece na nos 
aseguradonan pero tambe na nos bishitantenan. Cu esaki 


nos tambe lo bai explora turismo medico minister Oduber ta 
expresa. 


E maneho di Ministerio di Salud Publico ta dirigi riba mehora 
e calidad di cuido y servicio. Pa percura pa haci inversionan 
continuo den cuido medico, enfocando riba prevencion y 
percura pa Aruba por mantene e gastonan medico pagabel, 
manteniendo un fondo di azv sostenibel. 


E mandatario a reconoce e vision y perseverancia cu dr. 
Rajnherc Y su team a tabata tin y a realisa pa awe oficialmente 
ImSan tin e JCI accreditation. Mester bisa cu esaki no tabata 
por ta posibel tampoco sin e vision di Ex Minister di Salud 
Publico sr. Booshi Wever (cu a forma parti di Gabinete Oduber 
3). E tabata tin e determinacion y vision pa bin cu un Instituto 
Medico na San Nicolas. 


Minister Oduber a gradici dr. Rajnherc y full e team di Imsan 
cu a traha duro pa ricibi e acreditacion aki. Pa e mandatario e 
tabata un orguyo di por a celebra e gran e logro historico aki 
hunto cu ImSan su management, staff y full e personal. Danki 
un biaha mas pa e excelente trabou di cuido y servicio. 

Geoffrey Wever 


MINISTER 


Despues di e programa di Agri Business Academy (ABA). 
Minister di asuntonan economico, Sr. mr Geoffrey Wever, 
conhunto cu minister di naturalesa, Sr. Ursell Arends, tawata 
presenta pa e culminacion di e projecto aki. 


E sector di agricultura tin e potencial di bira un sector 
economico importante cu por contribui na e diversificacion di 
nos economia na Aruba. Pa e motibo aki Minister Arends y 
Minister Wever hunto cu Qredits a organisa e Agri Business 
Acadamy pa stimula empresarionan den agricultura. 


Meta di e Agri Business Academy ta pa yuda (futuro) 
empresarionan yega na nan meta door di ofrece nan e 
conocemento pa cuminsa of sigui opera un negoshi agricola 
exitosamente den e sector di agricultura. E programa a finalisa 
cu un “Pitch” unda cada particpante a haya e oportunidad pa 


presenta nan producto/servicio. 


Minister Geoffrey Wever y Minister Ursell Arends ta desea cada 
graduado tur clase di exito cu nan proximo etapa profesional. 
Ta spera cu e Agri Business Academy por forma un parti 
integral den logra realisa nan proyectonan, y asina contribui 
na un futuro exitoso y ta gradici Qredits pa e cooperacion y pa 
traha cu Gobierno di Aruba na beneficio di economia di Aruba 
y agricultura di Aruba. 

Riba 20 di juli 2023, Minister Endy Croes, a atende e ceremonia 
protocolar en conexion cu 213 aña di Independencia di 
Colombia. Un bunita ceremonia a tuma luga na Plaza Libertador 
Simón Bolívar. Consul di Colombia, Sr. Gustavo Serrano 
Amaya, Vice Prome Minister Ursell Arends, Minister Glenbert 
Croes y Presidente di Parlamento, mr. Edgard Vrolijk, a hiba 
palabra na e ocasion special aki. Sigur bunita palabranan den 
e diferente discursonan a keda presenta. Sigui pa presentacion 
di ofrenda floral pa e dignatarionan. 


Edy reg 


MINISTER 


Minister Gapffrey Wever, Parlamentario Sra. Shailiny Tromp- 
Lee y Sr. Hendrik Tevreden y director di diferente departamento 
di gobierno tambe tabata presente na e mainta special aki. 
Nos Gran Libertador Betico Croes a bisa: “Arubiano no ta 
solamente esnan cu a nace akinan, sino tur cu a haci Aruba 
nan hogar”. Masha pabien na tur Colombiano rond di mundo. 
Na tur Colombiano residencia aki na Aruba cu a yuda cu nos 
desaroyo, progreso y a contribui na e bienestar di nos pais 
Aruba un palabra di gratitud for di profundo di nos curason. 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


